Babelscape/SREDFM huggingface dataset:
Τζέιμς Χιούγκα

Ο Τζέιμς Χιούγκα (James "Jimmie" Heuga, 23 Σεπτεμβρίου 1943 - 8 Φεβρουαρίου 2010) ήταν Αμερικανός πρώην αθλητής του αλπικού σκι, ο οποίος αναδείχθηκε τρίτος Ολυμπιονίκης το 1964 στους Χειμερινούς Ολυμπιακούς Αγώνες του Ίνσμπρουκ.
Παντελεήμων Αργυροκάστρου

Ο επίσκοπος Παντελεήμων Αργυροκάστρου (9 Ιουλίου 1890 - 24 Μαΐου 1969), κατά κόσμον Χρήστος Κοτόκος (), υπήρξε κληρικός, θεολόγος, λόγιος καθώς και μια από τις ηγετικές προσωπικότητες του βορειοηπειρωτικού ελληνισμού στην μεταπολεμική περίοδο.
Λάουρα Τσιντσίγια

Η Λάουρα Τσιντσίγια ("Laura Chinchilla Miranda", 28 Μαρτίου 1959-) είναι πολιτικός από την Κόστα Ρίκα, η οποία χρημάτισε πρόεδρος της χώρας από το 2010 ως το 2014. Είναι η πρώτη γυναίκα που εξελέγη πρόεδρος στην ιστορία της χώρας της. Ήταν επίσης μία από τους δύο αντιπροέδρους του προέδρου Όσκαρ Άριας και χρημάτισε υπουργός δικαιοσύνης. Ανήκει στο Κόμμα Εθνικής Απελευθέρωσης (Partido Liberación Nacional, αρκτικόλεξο: PLN)
Μια Ευκαιρία για τη Σόνυ

Το Sonny with a Chance ("Μια Ευκαιρία για τη Σόνυ") ήταν μια αμερικάνικη σειρά ζωντανής δράσης του Disney Channel, δημιουργίας του Steve Marmel. Η σειρά ακολουθεί την ζωή και τις εμπειρίες μιας έφηβης, της Σόνυ Μονρό (Sonny Munroe), η οποία έγινε μέλος στο καστ ενός ζωντανού σόου με κωμικά σκετς, του "So Random!" ("Τόσο Τυχαία!"). Η σειρά ξεκίνησε στην Αμερική στις 8 Φεβρουαρίου 2009. Τον Ιούνιο 2009 ανακοινώθηκε ότι η σειρά θα έχει δεύτερο κύκλο του οποίου τα γυρίσματα ξεκίνησαν τον Νοέμβριο του 2009. Είναι η πρώτη σειρά του Disney Channel που προβάλλεται σε "Υψηλή Ευκρίνεια" (High Definition) από το πρώτο κιόλας επεισόδιο.
Στην Ελλάδα η σειρά προβάλλεται από την ελληνική έκδοση του Disney Channel από τις 7 Νοεμβρίου 2009 μέσω της συνδρομητικής πλατφόρμας του "OTE TV" και της "NOVA", με διαθέσιμη επιλογή της αγγλικής ή της ελληνικής γλώσσας, ενώ προβάλλεται και από την ΕΡΤ από τις 11 Νοεμβρίου 2010.
Τζόνας

Το Τζόνας (αγγλικά: Jonas) είναι αμερικάνικη σειρά του Disney Channel, η οποία έκανε πρεμιέρα στις 2 Μαΐου 2009. Κέρδισε τρία βραβεία "Τeen Choice Awards" το 2009 και είχε μια υποψηφιότητα. Η σειρά δημιουργήθηκε από τους Michael Curtis και Roger S. H. Schulman , και πρωταγωνιστούν τα δημοφιλή αδέρφια Jonas Brothers (Kevin Jonas, Joe Jonas και Nick Jonas). Η σειρά στην Ελλάδα έκανε πρεμιέρα στις 7 Νοεμβρίου μέσα από το συνδρομητικό κανάλι Disney Channel, ενώ έκανε πρεμιέρα και από την συχνότητα της ΕΤ1 τον Δεκέμβριο του 2009.

thumb|250px|Οι πρωταγωνιστές της σειράς

Στις 9 Νοεμβρίου 2009 ανακοινώθηκε ότι η σειρά ανανεώθηκε για δεύτερο κύκλο. Ο δεύτερος κύκλος μετονομάστηκε σε Jonas L.A. (Ελλ. Oι Τζόνας στο Λος Άντζελες) λόγω ότι τα αδέρφια Τζόνας μετακόμισαν στο Λος Άντζελες και έκανε πρεμιέρα στις 20 Ιουνίου 2010 και ολοκληρώθηκε στις 3 Οκτωβρίου 2010 μετά από 13 επεισόδια. Ο παραγωγός Lester Lewis επιβεβαίωσε μέσω του twitter ότι η σειρά ίσως συνεχίσει και για τρίτο κύκλο.
Πέρσι Τζάκσον

:"Αυτό το άρθρο είναι για τη σειρά βιβλίων με ήρωα τον Πέρσι Τζάκσον. Για πληροφορίες σχετικά με τον χαρακτήρα με το όνομα Πέρσι Τζάκσον, δείτε το άρθρο Πέρσι Τζάκσον (χαρακτήρας)."

Πέρσι Τζάκσον και οι Ολύμπιοι, ή Πέρσι Τζάκσον είναι το όνομα μιας σειράς πέντε μυθιστορημάτων φαντασίας από τον Αμερικανό συγγραφέα Ρικ Ρίορνταν και η πρώτη σειρά βιβλίων της σειράς Camp Half-Blood Chronicles (μετάφραση: Τα χρονικά της Κατασκήνωσης των Ημίαιμων). Έχουν επίσης εκδοθεί πέντε συμπληρωματικά βιβλία και graphic novels (που δεν έχουν μεταφραστεί ακόμα στα ελληνικά). Έχουν πωληθεί περισσότερα από 69 εκατομμύρια αντίτυπα των βιβλίων σε περισσότερες από 35 χώρες.

Τα βιβλία περιγράφουν τις περιπέτειες ενός νεαρού αγοριού, του Πέρσι Τζάκσον. Το πρώτο μυθιστόρημα, "Ο Πέρσι Τζάκσον και η κλοπή της αστραπής", κυκλοφόρησε στα αγγλικά το 2005 και στα ελληνικά τον Δεκέμβριο του 2009. Ο τίτλος του πέμπτου βιβλίου της σειράς, είναι "Ο τελευταίος Ολύμπιος" κυκλοφόρησε στις 5 Μαΐου 2009 το οποίο σύμφωνα με τους εκδότες έσπασε όλα τα ρεκόρ. Τα βιβλία της σειράς Πέρσι Τζάκσον είναι εξαιρετικά δημοφιλή σε πωλήσεις. Τα βιβλία εκδίδονται από την "Disney Hyperion" στις Ηνωμένες Πολιτείες και στην Ελλάδα από τις εκδόσεις "Πάπυρος".Το πρώτο βιβλίο έχει μεταφερθεί στον κινηματογράφο και κυκλοφόρησε στις ελληνικές αίθουσες στις 11 Φεβρουαρίου 2010. Εμπορικά, η ταινία ήταν επιτυχής αλλά έλαβε μεικτές κριτικές από τους οπαδούς των βιβλίων, λόγω των αλλαγών σε πολλαπλές σκηνές και γεγονότα του βιβλίου. H δεύτερη ταινία κυκλοφόρησε στις κινηματογραφικές αίθουσες το 2012 και έλαβε επίσης μικτές κριτικές. Το σίκουελ της, Η κατάρα του Τιτάνα, είχε σχεδιαστεί να κυκλοφορήσει αλλά ποτέ δεν έφτασε στις κινηματογραφικές αίθουσες.
Ευάγγελος Μοιρόπουλος

Ο Ευάγγελος Μοιρόπουλος (Γεράκι Λακωνίας 1905 - Αθήνα 12 Οκτωβρίου 1996 ), ήταν Έλληνας αθλητής του στίβου, εμποδιστής αλλά και βολεϊμπολίστας. Πολλές φορές πανελληνιονίκης με πολλές καταρρίψεις πανελλήνιων ρεκόρ, βαλκανιονίκης και μέλος της εθνικής ομάδας.
Μεσιέ 66

Ο Μεσιέ 66 (γνωστός και ως Μ66 και NGC 3627) είναι ένας ραβδωτός σπειροειδής γαλαξίας Σίφερτ 2 σε απόσταση περίπου 35 εκατομμυρίων ετών φωτός στον αστερισμό Λέοντα. Σχηματίζει μαζί με τον Μεσιέ 65 και τον NGC 3628 την «Τριάδα του Λέοντα». Εκπέμπει ακτίνες Χ και ραδιοκύματα. 

Έχει εμφανείς λωρίδες σκόνης και οι βραχίονές του παρουσιάζονται παραμορφωμένοι, πιθανώς μετά από συναντήσεις με άλλους γαλαξίες. Άλλα αποτελέσματα αυτών των συναντήσεων είναι μία πολύ υψηλή συγκέντωση μάζας στον πυρήνα και η απομάκρυνση υλικού από τον ένα βραχίονα, δημιουργώντας ένα ιδιαίτερα εμφανή και ασυνήθιστο βραχίονα και λωρίδες σκόνης. Πάνω στον δίσκο του γαλαξία υπάρχουν πολλές περιοχές ΗΙΙ, δηλαδή νεφελώματα.
Ντέζο Μπούντζακ

Ο Ντέζο Μπούντζακ (Dezső Bundzsák) γεννήθηκε στις 3 Μαΐου 1928 στο Κίσκουνχαλας (Kiskunhalas) της Ουγγαρίας και πέθανε την 1η Οκτωβρίου 2010 στη Βουδαπέστη. Ήταν Ούγγρος διεθνής ποδοσφαιριστής και προπονητής. Ως προπονητής εργάστηκε κατά κύριο λόγο στην Ελλάδα, όπου χρημάτισε τεχνικός αρκετών ομάδων Α' Εθνικής, καθώς και στην Ουγγαρία, ενώ υπήρξε για μια διετία περίπου ομοσπονδιακός τεχνικός της Αιγύπτου.
Χρήστος Μάντικας

Ο Χρήστος Μάντικας (Χίος, 1902 - Αθήνα, 6 Ιουνίου 1960) ήταν Έλληνας αθλητής του στίβου, εμποδιστής, από τους μεγαλύτερους προπολεμικά. Υπήρξε πολλές φορές πανελληνιονίκης και βαλκανιονίκης, μέλος της εθνικής ομάδας στίβου. Ήταν ένα από τα επτά παιδιά του Κώστα Μάντικα και της Θηρεσίας. Από μικρή ηλικία ακολούθησε το επάγγελμα του πατέρα του, που ήταν τσαγκάρης. Έγινε 36 φορές φορές χρυσός βαλκανιονίκης, 7 αργυρός και μία φορά τρίτος, πήρε ένα χάλκινο μετάλλιο σε πανευρωπαϊκό πρωτάθλημα, έκανε 21 πανελλήνια ρεκόρ ενώ ισοφάρισε άλλα 16, και 9 φορές ήταν χρυσός πανελληνιονίκης. Ακόμα και σήμερα (2010) είναι πρώτος σε κατακτήσεις μεταλλίων σε βαλκανικούς αγώνες, έχοντας κατακτήσει τα περισσότερα από κάθε άλλο αθλητή, χρυσά και στο σύνολο.

Ξεκίνησε τον αθλητισμό το 1924, σε ηλικία 22 χρονών, με προτροπή ενός φίλου του όταν υπηρετούσε τη στρατιωτική του θητεία, έτσι γράφτηκε στον Παγχιακό ΓΣ. Η πρώτη του νίκη ήταν το 1927 στους Παγχιακούς αγώνες και η πρώτη πανελλήνια νίκη του το 1928 όπου ήταν 3ος στα 110 μέτρα εμπόδια και 2ος στα 400 μέτρα εμπόδια. Το 1929 η καριέρα του απογειώνεται: Στους προβαλκανικούς καταρρίπτει το πανελλήνιο ρεκόρ στα 110 μ. εμπόδια και στα 400 μ. εμπόδια. Σε διεθνή συνάντηση την ίδια χρονιά Ελλάδας-Ουγγαρίας-Ελβετίας κατέκτησε ένα χρυσό, πέντε αργυρά και ένα χάλκινο μετάλλιο σε επτά διαφορετικά αγωνίσματα, ενώ την ίδια χρονιά έγινε και μέλος της εθνικής ομάδας στίβου. Το 1933 μετακόμισε στην Αθήνα και γράφτηκε στο τμήμα στίβου της ΑΕΚ ενώ συνέχιζε να δουλεύει σαν τσαγκάρης ανοίγοντας και δικό του κατάστημα, αργότερα εργάστηκε στο υπουργείο δημοσίων έργων.

Είχε συμμετάσχει στους Ολυμπιακούς αγώνες του 1932 στο Λος Άντζελες όπου ήταν ο σημαιοφόρος της Ελληνικής αποστολής, και στους Ολυμπιακούς του 1936 στο Βερολίνο όπου τερμάτισε 6ος στον τελικό των 400 μ. εμποδίων. Στο Πανευρωπαϊκό πρωτάθλημα στίβου του Τορίνο το 1934 κέρδισε το χάλκινο μετάλλιο στα 400 μ. εμπόδια, ενώ συμμετείχε και στους Πανευρωπαϊκούς του 1938 που έγιναν στο Παρίσι. Στους Βαλκανικούς αγώνες συμμετείχε σε 12 διοργανώσεις κατακτώντας 45 μετάλλια. Έχει καταρρίψει ή ισοφαρίσει 37 πανελλήνια ρεκόρ στα 110 μ. εμπόδια, στα 400 μ. εμπόδια, 4×100, 4×400 και μία φορά στα 100 μέτρα το 1930.

Το 1940 αναγκάστηκε να σταματήσει τον αθλητισμό λόγω της έναρξης του Β' παγκοσμίου πολέμου σε ηλικία 38 ετών έχοντας κατακτήσει την ίδια χρονιά 3 χρυσά στο πανελλήνιο πρωτάθλημα και ένα χρυσό κι ένα αργυρό μετάλλιο στους Βαλκανικούς αγώνες. Αντιμετώπισε πολλά προβλήματα υγείας το 1949 έπαθε παράλυση στα άκρα ενώ σε νοσηλεία του σε νοσοκομείο από μόλυνση τού έκαναν μερικό ακρωτηριασμό στο δεξί του πόδι. Πέθανε από καρκίνο σε ηλικία 58 ετών.
Ελλάς Μαγδεβούργου

thumb|right|250px|Έμβλημα του συλλόγου "Ελλάς Μαγδεβούργου" με τα δυο αθλήματα που καλλιεργεί. 
Ο Κολυμβητικός Όμιλος "Eλλάς Μαγδεβούργου" ("Schwimmsport-Club ή SC Hellas Magdeburg") είναι ένας παραδοσιακός κολυμβητικός σύλλογος που ιδρύθηκε το 1904 στο Μαγδεβούργο της Γερμανίας και λειτουργεί ανελλιπώς μέχρι σήμερα καλλιεργώντας τα αθλήματα κολυμβητηρίου: κολύμβηση, υδατοσφαίριση, καταδύσεις.
Υποπλακίη Θήβη

Υποπλακίη Θήβη ήταν αρχαία πόλη που βρισκόταν στον κόλπο του Αδραμυττίου. Σύμφωνα με την ελληνική μυθολογία, η πόλη της Θήβας ιδρύθηκε από τον Ηρακλή πριν τον Τρωικό πόλεμο κατά τη διάρκεια της βασιλείας του βασιλιά Λαομέδοντα και πήρε το όνομά της από τη γενέτειρά του, τη Θήβα της Βοιωτίας. Η πόλη ανήκε στην επαρχία Κιλικία της Μυσίας και έφερε τα επίθετα: "Κιλικιακή", "Πλακία" και "Υποπλάκια" (στους πρόποδες του Πλάκου όρους). Την εποχή του Τρωϊκού πολέμου, την πόλη κατείχε το φύλο των Κιλίκων (με προέλευση από την Κιλικία της ανατολικής Μικράς Ασίας). Ηγεμόνας του ήταν ο Ηετίων που έδωσε την κόρη του Ανδρομάχη στον Έκτορα. Στα τελευταία χρόνια του πολέμου, οι Μυκηναίοι εισβολείς με επικεφαλής τον Αχιλλέα, κατέλαβαν την Θήβη, όπου και σκότωσαν τον Ηετίωνα με την σύζυγο και τους υιούς του. Μια αιχμάλωτη ήταν και η Χρυσηίδα από την Θήβη που έγινε παλλακίδα του Αγαμέμνονα.
Ολίβια Ο'Λάβλι

Η Ολίβια Ο'Λάβλι ("Olivia O'Lovely", 26 Σεπτεμβρίου 1976) είναι Αμερικανίδα πρώην πορνογραφική ηθοποιός.
Αλέξις Τέξας

Η Αλέξις Τέξας ("Alexis Texas", 25 Μαΐου 1985) είναι Παναμέζα ηθοποιός ταινιών πορνό. Έχει καταβολές από τη Γερμανία,τη Νορβηγία και το Πουέρτο Ρίκο.

Η Αλέξις γεννήθηκε στις 25 Μαΐου 1985 στο Κάστροβιλ του Τέξας. Εργάστηκε από νεαρή ηλικία σε διάφορα μπαρ και έκανε την πρώτη της εμφάνιση σε πορνογραφική ταινία το 2006 σε ηλικία 21 ετών. Μετακόμισε στο Λος Άντζελες, όπου συνέχισε να εργάζεται ως ηθοποιός ερωτικών ταινιών. Έχει λάβει μέρος σε 502 ταινίες σκληρού πορνογραφικού περιεχομένου. Στην καριέρα της έχει επιτύχει αρκετές βραβεύσεις, καθώς αντιδράσεις προκάλεσε δήλωση που έκανε προσφάτως, καθώς είπε πως δεν θα επιθυμούσε να γυρίσει κάποιο έργο με έγχρωμο πρωταγωνιστή, σχόλιο το οποίο θεωρήθηκε ρατσιστικό και κακοχαρακτηρίστηκε από πολλούς.
Κοστίν Λάζαρ

Ο Κοστίν Λάζαρ (Βουκουρέστι, 24 Απριλίου 1981) είναι Ρουμάνος πρώην διεθνής ποδοσφαιριστής, ο οποίος αγωνιζόταν στη θέση του αριστερού μέσου.
Κορνήλιος Νέπως

Ο Κορνήλιος Νέπως (λατ. Cornelius Nepos, περ. 100- περ. 24 π.Χ.) ήταν Ρωμαίος βιογράφος και ιστορικός. Κατάγονταν από την εντεύθεν των Άλπεων Γαλατία (κοιλάδα του Πάδου). Αργότερα εγκαταστάθηκε στη Ρώμη αποφεύγοντας την ενεργό συμμετοχή στο δημόσιο βίο και συχνάζοντας σε κύκλους λογίων. Ανέπτυξε φιλία με πρόσωπα εξέχοντα στην πολιτική της εποχής του, όπως με τον Κικέρωνα και ήταν φίλος του Πομπωνίου του Αττικού και του ποιητή Βαλέριου Κάτουλλου, ο οποίος του αφιέρωσε τα ποιήματά του. Πέθανε μετά το το έτος 27 π.Χ. καθόσον μας δίδει το τέλος του Πομπώνιου. Ο Νέπως, που δεν επεδίωκε την ιστορική ακρίβεια, έγραψε σε λιτό, ευχάριστο και κάποτε χαλαρό ύφος, με αποτέλεσμα να γίνει σύντομα σχολικός συγγραφέας.
Ζωγράφος του Σουβάλωφ

[[Έρως]] και λυράρης, [[Κάνθαρος]] με αγγειογραφία του Ζωγράφου του Σουβάλωφ. Παρίσι, [[Μουσείο του Λούβρου]] CA 1587: περ. 420-10 π.Χ.
Ζωγράφος του Σουβάλωφ ονομάζεται συμβατικά ένας αναγνωρίσιμος αρχαίος Έλληνας αγγειογράφος ερυθρόμορφων αγγείων, του οποίου το πραγματικό όνομα αγνοείται. Άνθισε μεταξύ 440 και 410 π.Χ. στην κλασική εποχή του Παρθενώνα. Το συμβατικό του όνομα καθιερώθηκε από τον Τζων Μπίζλεϊ ("John Beazley") και με σκοπό την περιγραφή ενός αμφορέα που σήμερα φιλοξενείται στο Ερμιτάζ στην Αγία Πετρούπολη. Ο αμφορέας αυτός είχε αγοραστεί τον 18ο αιώνα από τον συλλέκτη Ιβάν Ιβάνοβιτς Σουβάλωφ ("Ivan Ivanovich Shuvalov"), και έτσι ο άγνωστος καλλιτέχνης ονομάστηκε "Ζωγράφος του Σουβάλωφ". Στον αγγειογράφο αυτόν αποδίδεται η φιλοτέχνηση περισσότερων από ογδόντα αρχαιολογικών ευρημάτων, συχνά μικρών διαστάσεων, από την Ιταλία, και κυρίως την Καμπανία και Λουκανία. Ως καλλιτέχνης τοποθετείται αμέσως μετά τον Ζωγράφο του Μάνχαϊμ από το ίδιο εργαστήριο, ενώ πιστεύεται ότι έδρασε στο ίδιο εργαστήριο με άλλους γνωστούς καλλιτέχνες της εποχής του, τον Αίσωνα και τον Ζωγράφο της Ερέτριας. Τα έργα του που απεικονίζουν περιστάσεις της καθημερινής ζωής και μυθολογικές σκηνές είναι τα καλύτερα καλλιτεχνικά έργα της εποχής του. Ένα από αυτά είναι η Οινοχόη, μια από τις πιο φημισμένες ερωτικές σκηνές της αρχαίας ελληνικής αγγειογραφίας.
Νουμεριανός

<br>

Ο Νουμεριανός ("Marcus Aurelius Numerianus", 254 - 20 Νοεμβρίου 284) ήταν Ρωμαίος αυτοκράτορας από το 283 έως το θάνατό του το 284. Μαζί με τον αδελφό του Καρίνο και τον πατέρα του Κάρο σχημάτισε μια σύντομη δυναστεία, που παρείχε επιπλέον σταθερότητα στην αναζωπυρωμένη αυτοκρατορία.
2-χλωραιθανόλη

Η 2-χλωραιθανόλη ή αιθυλενοχλωρυδρίνη είναι μια από τις απλούστερες σταθερή αλαλκανόλη (δηλαδή μονοαλογονούχα άκυκλη κορεσμένη μονοαλκοόλη). Έχει σύντομο συντακτικό τύπο ClCH2CH2OH. Με βάση το χημικό τύπο της έχει τα ακόλουθα (3) ισομερή θέσης:
# χλωροξυαιθανόλη, με σύντομο συντακτικό τύπο CH3CH2OCl, ο αιθυλεστέρας του υποχλωριώδους οξέος.
# 1-χλωραιθανόλη, με σύντομο συντακτικό τύπο CH3CH(Cl)OH, ασταθής αλαλκανόλη που αυτοϋδροφθοριώνεται παράγοντας αιθανάλη.
# μεθυλο(χλωρομεθυλ)αιθέρας, με σύντομο συντακτικό τύπο CH3OCH2Cl.

Στις κανονικές συνθήκες (25 °C, 1 atm) είναι ένα άχρωμο υγρό με ευχάριστη αιθέρια οσμή. Είναι μια ένωση διλειτουργική, αφού συνδυάζει τη χημική συμπεριφορά των αλκυλοχλωριδίων και των αλκοολών.
Αλέκτρα Μπλου

Η Αλέκτρα Μπλου ("Alektra Blue", 9 Ιουνίου 1983) είναι Αμερικανίδα πορνογραφική ηθοποιός.
Εύα Αντζελίνα

Η Εύα Αντζελίνα ("Eva Angelina", πραγματικό ονοματεπώνυμο: Αντζελίνα ντελ Μαρ, 14 Μαρτίου 1985) είναι Αμερικανίδα ηθοποιός ερωτικών ταινιών.
Τζίνα Χέιζ

Η Τζίνα Χέιζ ("Jenna Haze", 22 Φεβρουαρίου 1982) είναι Αμερικανίδα πορνογραφική ηθοποιός.
In the Closet

Το In the Closet είναι ροκ, R&B και ποπ τραγούδι του Μάικλ Τζάκσον και είναι το τρίτο κομμάτι του "Dangerous". Το τραγούδι έγινε το δεύτερο #1 R&B single και το τρίτο top ten pop single, φθάνοντας στην έκτη θέση του "Billboard" Hot 100.
Wartburg 1.3

Το Wartburg 1.3 (ελληνικά: Βάρτμπουργκ 1.3) ήταν ένα μεσαίο οικογενειακό αυτοκίνητο που παρήχθη στο Άϊζεναχ (γερμανικά: Eisenach) της πρώην Ανατολικής Γερμανίας και από το 1990 της ενιαίας Γερμανίας, από την αυτοκινητοβιομηχανία Wartburg, από τις 12 Οκτωβρίου 1988 έως τις 10 Απριλίου 1991. Αντικατέστησε το Wartburg 353 και υπήρξε το τελευταίο μοντέλο της εταιρείας, ενώ ήταν και το μοναδικό που έφερε τετράχρονο κινητήρα, σε αντίθεση με τους δίχρονους όλων των προηγούμενων μοντέλων της.

Συνολικά κατασκευάστηκαν μόλις 152.775 αντίτυπα από το μοντέλο αυτό, αριθμός πολύ μικρότερος από τα 1.224.662 αντίτυπα του Wartburg 353, καθώς το Wartburg 1.3 έπεσε θύμα της απελευθέρωσης της αγοράς μετά την επανένωση των δύο Γερμανιών στις 3 Οκτωβρίου 1990, σηματοδοτώντας έτσι και το οριστικό τέλος της εταιρείας στις 10 Απριλίου 1991.
Κόρτνεϊ Καμζ

Η Κόρτνεϊ Καμζ ("Courtney Cummz", πραγματικό όνομα: Κριστίν Κάρπεντερ, 4 Δεκεμβρίου 1981) είναι Αμερικανίδα σκηνοθέτης και πορνογραφική ηθοποιός.
Πινακοθήκη Ντάλουιτς

Η Πινακοθήκη Ντάλουιτς (Dulwich Picture Gallery), μια από τις πιο αξιόλογες πινακοθήκες έργων τέχνης στην Αγγλία και με συλλογές των πιο διάσημων ζωγράφων της Ευρώπης, βρίσκεται στην περιοχή Ντάλουιτς (Dulwich) στο Νότιο Λονδίνο.
Σπυρίδων Στάης

Ο Σπυρίδων Στάης (1859–1932) υπήρξε σημαίνων πολιτικός της νεότερης Ελλάδος με καταγωγή από τα Κύθηρα, πολλές φορές βουλευτής και επτά φορές υπουργός στην περίοδο 1903 - 1922.
Τόμας Τάλις

Ο Τόμας Τάλις (αγγλ. Thomas Tallis ή Thomas Tallys, 10 Ιουλίου 1505 – 3 Δεκεμβρίου 1585) ήταν Άγγλος συνθέτης. Έζησε την εποχή της Αναγέννησης, επί βασιλείας των Τυδώρ. Είναι γνωστός για τα έργα θρησκευτικής μουσικής, που περιλαμβάνουν μοτέτα, λειτουργίες, ανθέμια και άλλα είδη· το γνωστότερό του έργο είναι πιθανότατα το μοτέτο "Spem in Alium", το οποίο γράφτηκε για οκτώ πεντάφωνες χορωδίες (40 φωνές σε σύνολο). Θεωρείται ένας από τους μεγαλύτερους Άγγλους συνθέτες της εποχής του και τα έργα του καταλαμβάνουν θέση περιωπής σε ανθολογίες αγγλικής θρησκευτικής μουσικής.
Τάκης Παπαδημητρίου

Ο Τάκης Παπαδημητρίου (1949-2014) ήταν Έλληνας επιθετικός ποδοσφαιριστής γεννημένος στο Αίγιο, που αγωνίστηκε τις δεκαετίες ’70 και ’80 κυρίως στον Παναθηναϊκό, με τον οποίο κατέκτησε 4 πρωταθλήματα (1969, 1970, 1972, 1977), δύο Κύπελλα Ελλάδος (1969, 1977) και 1 Βαλκανικό Κύπελλο συλλόγων (1977) ενώ αγωνίστηκε και στον τελικό του Κυπέλλου Ελλάδος 1972. Αγωνίστηκε επίσης σε ΟΦΗ, Πανιώνιο και Παναιγιάλειο. Είχε το παρατσούκλι «Μισέλ Πλατινί», λόγω της ομοιότητάς του με τον διάσημο Γάλλο ποδοσφαιριστή, ενώ υπήρξε διεθνής με την Εθνική Ενόπλων. Απεβίωσε στις 23 Ιανουαρίου 2014.
Πινακοθήκη Κουρτώ

Η Πινακοθήκη Κουρτώ (Courtauld Gallery) είναι η συλλογή έργων τέχνης του Ινστιτούτου Τέχνης Κουρτώ (Courtauld Institute of Art), ενός αυτοδιοικούμενου κολλεγίου ανωτάτης εκπαίδευσης που υπάγεται στο Πανεπιστήμιο του Λονδίνου με εξειδίκευση στην ιστορία της τέχνης, τη συντήρηση έργων τέχνης και τις σπουδές επιμέλειας. Από το 1989 το Ινστιτούτο και η πινακοθήκη στεγάζονται στο Σόμερσετ Χάουζ (Somerset House) επί της πολύβουης λεωφόρου Στραντ (Strand) του Λονδίνου. (Μετρό: Temple ή Charing Cross).
Μουντάδος

O Μουντάδος είναι ένα από τα πολλά χωριά της Τήνου (Κυκλάδες-Ελλάδα). Ως και τις αρχές του 20ού αι. σε πολλές έγγραφες πηγές αναφέρεται ως Μοντάδος. Βρίσκεται στο δυτικό μέρος και κοντά στους πρόποδες του Κεχροβουνίου κάτω από την ομώνυμη Μονή και χρονολογείται πάνω από 1000 χρόνια.

Ήταν αρκετά αναπτυγμένος σε τέχνες και γράμματα. Είναι ένα από τα λίγα χωριά της Τήνου που στα τέλη του 19ου αιώνα λειτουργούσε σχολαρχείο.

Το χωριό αυτό είναι ιδιαίτερη πατρίδα πολλών ανθρώπων, που έπαιξαν σπουδαίο ρόλο και είχαν μεγάλη προσφορά στην ιστορία της Τήνου και γενικότερα της Ελλάδας. Οι σημαντικότεροι απ' αυτούς είναι:

*η οικογένεια Παξιμάδη, η ευπορότερη οικογένεια της Τήνου κατά την επανάσταση του 1821. Αυτοί όντας Φιλικοί, προσέφεραν μεγάλα χρηματικά ποσά στον Αγώνα, ενώ ένας εξ αυτών, ο Φρατζέσκος Μιχαήλ Παξιμάδης, πολέμησε ηρωικώς φτάνοντας ως τον βαθμό του ταξίαρχου. 

Σπουδαίοι καλλιτέχνες, όπως ο αγιογράφος Γεώργιος Κονταρίνης (1737-1758), ο χαράκτης και ξυλογλύπτης Ιωάννης Πλατής (1838-1928) και ο ζωγράφος Εμμανουήλ Λαμπάκης (1859-1909).

Μουνταδιανός επίσης ήταν και ο βυζαντινολόγος Γεώργιος Λαμπάκης (1854-1914), χάρη του οποίου διασώθηκαν και συντηρήθηκαν, στο νεοσύστατο ελληνικό κράτος, πολλές βυζαντινές αρχαιότητες, όπως η Μονή Οσίου Λουκά στη Βοιωτία, η Μονή Δαφνίου, η Μονή Αστερίου κ.α. Υπήρξε επίσης ιδρυτικό μέλος και διευθυντής του Χριστιανικού Αρχαιολογικού Μουσείου, το οποίο αργότερα μετεξελίχτηκε στο σημερινό Βυζαντινό Μουσείο Αθηνών. 

Από τον Μουντάδο κατάγεται (από τον πατέρα της Ιωάννη) και η Ευαγγελία-Λίλα Μαραγκού (γενν. 1938), Ελληνίδα αρχαιολόγος, η οποία έχει έδρα στο πανεπιστήμιο Ιωαννίνων και εποπτεύει τις ανασκαφές της Αμοργού.

Ο Μουντάδος έχει χαρακτηριστεί ως παραδοσιακός οικισμός και βρίσκεται σε απόσταση 4 χιλιομέτρων από την πόλη της Τήνου.
Ουίλιαμ Μπερντ

Ο Ουίλιαμ Μπερντ ("William Byrd", 1543 - 4 Ιουλίου 1623) ήταν Άγγλος συνθέτης της Αναγέννησης. Είναι γνωστός για μία πληθώρα έργων, που περιλαμβάνει λειτουργίες, μοτέτα, ανθέμια, μουσική για πληκτροφόρα καθώς και για σύνολα με βιόλα ντα γκάμπα.
Κατσούνι

Η Κατσούνι ή Κατσούμι (πραγματικό όνομα Σελίν Τραν) είναι Γαλλίδα ηθοποιός ερωτικών ταινιών.
Άσλεϊ Μπλου

Η Άσλεϊ Μπλου ("Ashley Blue", πραγματικό όνομα: Οριάνα Σμολ, "Oriana Small", 8 Ιουλίου 1981) είναι Αμερικανίδα ηθοποιός του ερωτικού κινηματογράφου.
Σταύρος Σταθάκης

Ο Σταύρος Σταθάκης είναι Έλληνας ποδοσφαιριστής , γεννημένος στις 30 Νοεμβρίου 1987. Αγωνίζεται ως Αμυντικός στην ομάδα της ΑΕΚ.
Σάιλα Στάιλζ

Η Σάιλα Στάιλζ ("Shyla Stylez", πραγματικό όνομα: Αμάντα Φράιντλαντ, "Amanda Friedland", 23 Σεπτεμβρίου 1982 - 9 Νοεμβρίου 2017) ήταν Καναδή πορνογραφική ηθοποιός.
Audi A3

Το Audi A3 είναι ένα μικρομεσαίο αυτοκίνητο της κατηγορίας C, που παράγεται από τη γερμανική αυτοκινητοβιομηχανία Audi. Η πρώτη γενιά του λαναρίστηκε το 1996 και η δεύτερη το 2003, ενώ από τον Σεπτέμβριο του 2012 η τρίτη γενιά του. Τον Μάιο του 2020 θα μπει στην παραγωγή η τέταρτη γενιά του. Αποτελεί επίσης τη βάση για τα σπορ μοντέλα Audi S3 και Audi RS3. Μοιράζεται την πλατφόρμα του και με άλλα μοντέλα του Ομίλου Volkswagen, όπως το Volkswagen Golf, το Audi TT, το SEAT Leon και το Škoda Octavia.

Η πρώτη γενιά του A3 ξεκίνησε αποκλειστικά ως 3-πορτο hatchback, αλλά από το 1999 προστέθηκε και μια 5-πορτη hatchback εκδοχή. Η δεύτερη γενιά του, διατέθηκε ως 3-πορτο hatchback, 5-πορτο hatchback και 2-πορτο καμπριολέ, ενώ η τρίτη γενιά του μοντέλου προσέθεσε και μια 4-πορτη εκδοχή σεντάν.
Χίλαρυ Σκοτ

Η Χίλαρυ Σκοτ (πραγματικό όνομα:Αμάντα Μαρί Ελίζμπεθ Γουίμπεν, 3 Φεβρουαρίου 1983) είναι Αμερικανίδα ηθοποιός του ερωτικού κινηματογράφου.
Peugeot 305

Το Peugeot 305 ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από τη γαλλική αυτοκινητοβιομηχανία Peugeot, μεταξύ του 1977 και του 1989. Αντικατέστησε το Peugeot 304 και αντικαταστάθηκε το 1987 από το κάπως μεγαλύτερο Peugeot 405. Συνολικά παρήχθησαν 1.649.176 αντίτυπα σειράς 305.
Κυβέρνηση Γεωργίου Παπανδρέου Απριλίου 1944

Η Κυβέρνηση Γεωργίου Παπανδρέου Απριλίου 1944 (Απρίλιος - Μάιος 1944) ήταν η τρίτη εξόριστη (επίσημη) κυβέρνηση της Ελλάδας, - ταυτόχρονα με την κυβέρνηση της Π.Ε.Ε.Α. στην Ελεύθερη Ελλάδα και την κυβέρνηση Ιωάννη Ράλλη στα κατεχόμενα από τους Γερμανούς τμήματα - που διαδέχθηκε την Κυβέρνηση Σοφοκλή Βενιζέλου 1944. 

Η πρωθυπουργοποίηση του Γεωργίου Παπανδρέου, προκειμένου να ηγηθεί του αστικού πολιτικού κόσμου και να διευθύνει τις εργασίες του συνεδρίου του Λιβάνου, ήταν ο κύριος λόγος σχηματισμού αυτής της κυβέρνησης, γι' αυτό εξάλλου δε διέθετε και πλήρες υπουργικό σχήμα.
Οι Άγγλοι, και ιδιαίτερα ο Πρωθυπουργός τους, Ουίνστον Τσώρτσιλ δεν ήταν ευχαριστημένοι με την πρωθυπουργία του Σοφοκλή Βενιζέλου που τον θεωρούσαν "μικρό άνδρα με μεγάλο όνομα", καθώς και περισσότερο "αμερικανόφιλο" παρά "αγγλόφιλο". Γι΄αυτό πίεσαν το βασιλιά Γεώργιο και κατάφεραν να τον αντικαταστήσουν με το Γεώργιο Παπανδρέου, ο οποίος όμως δεν έχαιρε ιδιαίτερης εκτίμησης στους ελληνικούς πολιτικούς κύκλους. 
Με το τέλος του συνεδρίου, ο Παπανδρέου υπέβαλε ως όφειλε, την παραίτησή του στο βασιλιά Γεώργιο, ο οποίος όμως του έδωσε αμέσως εντολή σχηματισμού νέας κυβέρνησης και στις 24 Μαΐου 1944 σχημάτισε την επόμενη κυβέρνησή του..
Δημήτριος Καπετανάκης

Ο Δημήτριος Καπετανάκης (1912 – 9 Μαρτίου 1944) ήταν Έλληνας ποιητής, δοκιμιογράφος και κριτικός.
Comedy Central

To Comedy Central είναι Αμερικανικό κανάλι της καλωδιακής τηλεόρασης. To πρόγραμμα του καναλιού περιλαμβάνει κυρίως εκπομπές χιουμοριστικού περιεχομένου.

Το πιο πετυχημένο πρόγραμμα του καναλιού είναι το Σάουθ Παρκ, μία σατιρική εκπομπή κινουμένων σχεδίων. Ακολουθούν τα "Futurama", "Secret Stash", "Chappelle's Show" και "The Daily Show".
Black or White

thumb|right|200px|Εξώφυλλο του remix

Το Black or White είναι single του Μάικλ Τζάκσον. Το τραγούδι κυκλοφόρησε από την Epic Records στις 11 Νοεμβρίου 1991, ως το πρώτο single του άλμπουμ "Dangerous". Γράφτηκε και παράχθηκε από τους Μάικλ Τζάκσον και Μπιλ Μπόττρελ.
Άντερς Ζορν

thumb|right|250px|Άντερς Ζορν "Μετά το Λουτρό" (1895) 
Ο Άντερς Λέοναρντ Ζορν (Anders Leonard Zorn, 18 Φεβρουαρίου 1860 – 22 Αυγούστου 1920) ήταν Σουηδός καλλιτέχνης, ο οποίος απέκτησε παγκόσμια φήμη ως ζωγράφος, γλύπτης και χαράκτης στη γραμμική οξυγραφία.
Τέιλορ Ρέιν

Η Τέιλορ Ρέιν ("Taylor Rain", 16 Αυγούστου 1981) είναι Αμερικανίδα πρώην πορνογραφική ηθοποιός.
Αυτοκίνητα 2

Το Αυτοκίνητα 2 (αγγλικά: "Cars 2") είναι αμερικανική ταινία κινουμένων σχεδίων παραγωγής 2011, που δημιουργήθηκε εξ ολοκλήρου με τη χρήση ηλεκτρονικών υπολογιστών από την Pixar Animation Studios. Την ταινία σκηνοθέτησε ο Τζον Λάσιτερ και τις φωνές τους δανείζουν οι Όουεν Γουίλσον, Larry the Cable Guy, Μάικλ Κέιν, Έμιλι Μόρτιμερ, Τζέισον Άιζακς, Τόμας Κρέτσμαν, Τζο Μαντένια, Πίτερ Τζέικομπσον, Έντι Λίζαρντ, Τζον Τορτούρο και Μπόνι Χαντ. Ο Κεραυνός Μακουίν επιστρέφει και αυτή την φορά αγωνίζεται στο πρώτο παγκόσμιο Πρι για την ανάδειξη του πιο γρήγορου αγωνιστικού στον κόσμο. Άλλα όταν ο φίλος του ο Μπάρμπας μπερδεύεται για Αμερικάνος Κατάσκοπος, μπαίνουν και οι δύο σε μια απίστευτη περιπέτεια. Εκεί ο Μπάρμπας θα γνωρίσει τον Φιν Μακ Σφαίρα και την Χόλι Πολύστροφη και θα χριστεί "Σερ Γερανός" κι ο Μακουίν θα αγωνιστεί με διάφορα αγωνιστικά από όλο τον κόσμο.

Η ταινία κυκλοφόρησε στους κινηματογράφους στις 24 Ιουνίου 2011.
Τελικός Κυπέλλου Αγγλίας 2010

thumb|right|250px|Φωτογραφία από την έναρξη του τελικού
Ο Τελικός Κυπέλλου Αγγλίας 2010 διεξήχθη στις 15 Μαΐου στο Στάδιο Γουέμπλεϊ στο Λονδίνο μεταξύ της Τσέλσι και της Πόρτσμουθ. Ήταν ο 129ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 1:0 υπέρ της Τσέλσι η οποία κατέκτησε το τρόπαιο για έκτη φορά στην ιστορία της. Διαιτητής του αγώνα ήταν ο Κρις Φόι.
Κυβέρνηση Γεωργίου Τσολάκογλου 1941

Η Κυβέρνηση Γεωργίου Τσολάκογλου 1941 ήταν η πρώτη κυβέρνηση της κατεχόμενης από τους Γερμανούς, Ελλάδας. Η νόμιμη κυβέρνηση της χώρας διέφυγε στο εξωτερικό. 

Μετά την κατάληψη της Θεσσαλονίκης από τα Γερμανικά στρατεύματα, στις 9 Απριλίου 1941, και την ταχύτατη προώθησή τους μέχρι τα Ιωάννινα, ο ελληνικός στρατός, περικυκλωμένος από Γερμανικά και Ιταλικά στρατεύματα, κατέρρευσε και άρχισε να φεύγει ασύντακτα προς το Νότο της χώρας. Ο στρατηγός Τσολάκογλου, παραμερίζοντας τον «Αρχηγό της Στρατιάς Ηπείρου», Ιωάννη Πιτσίκα, υπέγραψε εκ μέρους του στρατού, στις 20 Απριλίου, τη συνθηκολόγηση των Ελληνικών στρατευμάτων και την ανακωχή. Στις 27 Απριλίου, και ενώ η νόμιμη κυβέρνηση της χώρας είχε φύγει για τα Χανιά της Κρήτης, τα γερμανικά στρατεύματα μπήκαν στην Αθήνα. 

Στις 29 Απριλίου 1941, ο στρατηγός Τσολάκογλου, με διάγγελμά του προς τον Ελληνικό λαό, αναφέρει: 
"«...Οι υπεύθυνοι της εθνικής συμφοράς έφυγαν από τας Αθήνας και εγκατέλειψαν το πάτριο έδαφος. Υπό την ασφαλήν προστασία της θαλάσσης από τας επιθέσεις του αντιπάλου, απαιτούν από όλους μας να συνεχισθή ο αγών, το μάταιον του οποίου Σεις όλοι οι παραμείναντες επί του πατρίου εδάφους έχετε κατανοήσει".
"Η σκληρά πραγματικότης είνε, ότι, μετά την κατάληψιν των Αθηνών υπό του Γερμανικού στρατού και μετά την φυγήν των Άγγλων, δεν δύναται να γίνη ουδείς πλέον λόγος περί συνεχίσεως του αγώνος. Κυβέρνησις που ετράπη εις φυγήν ουδέν δικαίωμα έχει να απαιτεί από τον Ελληνικόν Λαόν θυσίας αι οποίαι ισοδυναμούν με σφαγιασμόν και αυτοκτονίαν (...)"
"(...) απεφάσισα από κοινού μεθ' όλων των Στρατηγών και Αξιωματικών του αγωνισθέντος Ελληνικού Στρατού να σχηματίσω υπό την προεδρίαν μου Κυβέρνησιν, ήτις θα εξασκή την εξουσίαν της ανεξάρτητα της μέχρι τούδε Κυβερνήσεως της Ελλάδος, εδραζομένη επί μόνης κυριάρχου θελήσεως του Ελληνικού Λαού...»"

Με το νομοθετικό διάταγμα αρ. 1 /1941, η κυβέρνηση μετονομάζει το κράτος από Βασίλειο της Ελλάδας σε Ελληνική Πολιτεία, αφαιρώντας τα βασιλικά εμβλήματα από όλα τα δημόσια έγγραφα, και παραχωρεί στον εαυτό της, το δικαίωμα
έκδοσης συντακτικών και νομοθετικών διαταγμάτων.
Ναυτική Ανταρσία

Η Ναυτική Ανταρσία (αγγλ. Mutiny On The Bounty) είναι επική ταινία του 1935 σκηνοθεσίας Φρανκ Λόιντ και με πρωταγωνιστές τους Κλαρκ Γκέιμπλ, Τσαρλς Λότον και Φράντσο Τόουν. Η ταινία βασίζεται στο μυθιστόρημα των Τσαρλς Νόρντχοφ και Τζειμς Νόρμαν Χολ που καταγράφει τα γεγονότα της ανταρσίας που έλαβε χώρα στο ιστιοφόρο Μπάουντι το 1789 και βραβεύτηκε με Όσκαρ καλύτερης ταινίας. Η επική αυτή παραγωγή έλαβε την 86η θέση ως μια από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου.
Μπράιτον εντ Χόουβ Άλμπιον

Η Μπράιτον εντ Χόουβ Άλμπιον (αγγλικά: "Brighton & Hove Albion") είναι ένας ποδοσφαιρικός σύλλογος με έδρα την πόλη Μπράιτον στην νότια Αγγλία. Η ομάδα διεξάγει τους εντός έδρας αγώνες της στο Φάλμερ Στέιντιουμ, χωρητικότητας 30.750 θεατών.

Η Μπράιτον ιδρύθηκε το 1901. Η ομάδα ανέβηκε στην μεγάλη κατηγορία (τότε Φερστ Ντιβίζιον) το 1979 και έμεινε έως το 1983. Το 1983 έφτασε στον τελικό του Κυπέλλου Αγγλίας, αλλά ηττήθηκε από τη Μάντσεστερ Γιουνάιτεντ με 4–0 μετά από επανάληψη του τελικού ο πρώτος έληξε 2–2. Την ίδια περίοδο υποβιβάστηκε από τη Φερστ Ντιβίζιον. Για 4 χρόνια αγωνιζόταν στην Τσάμπιονσιπ, μετά την πρώτη θέση που κατέκτησε στη Λιγκ Ουάν την περίοδο 2010–11. Την περίοδο 2016–17 εξασφάλισε την επιστροφή της στην Πρέμιερ Λιγκ..

Ο σύλλογος έχει κατακτήσει ένα Σούπερ Καπ Αγγλίας,σημερινό Κομιούνιτι Σιλντ τη σεζόν 1910/1911. Ένας από τους πιο γνωστούς ποδοσφαιριστές που αγωνίσθηκαν με τα χρώματα του συλλόγου ήταν ο διεθνής κεντρικός αμυντικός Στιβ Φόστερ.
Will You Be There

Το Will You Be There είναι τραγούδι του Μάικλ Τζάκσον που κυκλοφόρησε το 1993. Το τραγούδι είναι το όγδοο single από το άλμπουμ "Dangerous". Το τραγούδι ήταν σάουντρακ της ταινίας "Free Willy".

Το τραγούδι ήταν ένα από τα μεγαλύτερα hits του "Dangerous", μένοντας στο top 40 για έξι εβδομάδες στο Ηνωμένο Βασίλειο. Το single είχε ακόμα μεγαλύτερη επιτυχία στις ΗΠΑ, όπου πώλησε 500.000 και έμεινε στο top 10 για έξι εβδομάδες, φθάνοντας έως την 7η θέση ενώ έγινε και χρυσό. Το single πώλησε 1.600.000 αντίτυπα παγκοσμίως.
General Motors EV1

Το General Motors EV1 ήταν ένα μικρομεσαίων διαστάσεων ηλεκτρικό αυτοκίνητο που κατασκευάστηκε από τον αμερικανικό όμιλο αυτοκινήτων της General Motors, μεταξύ του 1996 και του 1999. Υπήρξε το πρώτο αμιγώς ηλεκτροκίνητο όχημα μαζικής παραγωγής της σύγχρονης ιστορίας που παρήχθη από κατασκευαστή αυτοκινήτων μεγάλου όγκου παραγωγής, αντί από κάποια εταιρεία μικρού βεληνεκούς. Παράλληλα, ήταν και το πρώτο μοντέλο που είχε σχεδιαστεί από την General Motors εξ αρχής ως αποκλειστικά ηλεκτροκίνητο, μια παράμετρος που του έδωσε και το όνομά του (EV1 = Electric Vehicle 1 / Ηλεκτρικό Όχημα 1). Μια ακόμα ενδιαφέρουσα λεπτομέρεια, ήταν ότι το EV1 υπήρξε το μοναδικό μοντέλο στην ιστορία της GM που κυκλοφόρησε υπό την ονομασία του ομίλου της General Motors, αντί ως μοντέλο κάποιας από τις εταιρείες του ομίλου - μάλιστα δεν είχε καμία συγγένεια με κανένα άλλο μοντέλο της General Motors.

Το μοντέλο αυτό έχει συνδεθεί και με ένα σκάνδαλο μεγάλης έκτασης, καθώς η παραγωγή του διακόπηκε σύντομα, μόλις το 1999, και όλα τα οχήματα σε χρήση ανακλήθηκαν από την General Motors τον Νοέμβριο του 2003, πιθανότατα λόγω των πιέσεων που είχε δεχτεί ο όμιλος από τις μεγάλες πετρελαϊκές εταιρείες, σύμφωνα με αρκετές σχετικές και σοβαρότατες μάλιστα ενδείξεις. Επιπρόσθετα, τα περισσότερα EV1 μετά την ανάκληση διαλύθηκαν στην πρέσα, αν και 40 αντίτυπα η GM τα δώρισε σε κάποια μουσεία, πανεπιστήμια και μηχανικές σχολές. Ως αποτέλεσμα, το EV1 είναι σήμερα ένα από τα πλέον σπάνια και συλλεκτικά μοντέλα της νεότερης και σύγχρονης ιστορίας της παγκόσμιας αυτοκίνησης.
Τόρι Μπλακ

Η Τόρι Μπλακ ("Tori Black", 26 Αυγούστου 1988) είναι Αμερικανίδα πορνογραφική ηθοποιός.
Isuzu Ascender

Το Isuzu Ascender ήταν ένα μεσαίο SUV αυτοκίνητο της ιαπωνικής αυτοκινητοβιομηχανίας Isuzu, αν και ουσιαστικά δεν ήταν ξεχωριστό μοντέλο, αλλά μία παράλληλη έκδοση του αμερικανικού Chevrolet TrailΒlazer και άλλων συγγενικών του μοντέλων, καθώς το 12% της Isuzu ανήκε τότε στον όμιλο της General Motors, έως και την άνοιξη του 2006. Ειδικότερα το Isuzu Ascender, κατασκευαζόταν στις Ηνωμένες Πολιτείες, για τις ανάγκες της αμερικανικής αγοράς, μεταξύ του 2002 και του 2008.
Ανρί Λανγκλουά

Ο Ανρί Λανγκλουά ("Henri Langlois", 13 Νοεμβρίου 1914 - 13 Ιανουαρίου 1977) ήταν Γάλλος αρχειοθέτης ταινιών και σινεφίλ. Ήταν πρωτοπόρος στη διατήρηση του κινηματογραφικού φιλμ, ενώ έχει αναγνωριστεί ως μία από τις σπουδαιότερες μορφές στην ιστορία του κινηματογράφου. Ο Λανγκλουά ίδρυσε, μαζί με τον Ζωρζ Φρανζού και τον Ζαν Μιτρί τη Γαλλική Ταινιοθήκη, τη μεγαλύτερη συλλογή φιλμ στον κόσμο. Ήταν γνωστός για τις εκκεντρικές του μεθόδους, ενώ επηρέασε ιδιαίτερα τους καλλιτέχνες της Νουβέλ Bαγκ. To 1974 του απονεμήθηκε τιμητικό Όσκαρ για "«την αφοσίωσή του στην τέχνη της κινηματογραφικής ταινίας, τις σχετικές του ογκώδεις συνεισφορές στο παρελθόν και την απαρέγκλιτη πίστη του στο μέλλον της»".
Γιάννης Σαββιδάκης

Ο Γιάννης Σαββιδάκης (1 Απριλίου 1963) είναι Έλληνας τραγουδιστής, συνθέτης, στιχουργός και ηθοποιός.
Τζάκι Τσαν

Ο Τζάκι Τσαν ("成龍", 7 Απριλίου 1954), γεννημένος ως Τσαν Κονγκ-Σανγκ, είναι Κινέζος ηθοποιός από το Χονγκ Κονγκ.
Πολ Λούκας

Ο Παλ Λουκάκς ("Pál Lukács", 26 Μαΐου 1894 - 15 Αυγούστου 1971), γνωστότερος ως Πολ Λούκας, ήταν Αυστροούγγρος ηθοποιός βραβευμένος με Όσκαρ Α' Ανδρικού Ρόλου για την ταινία "Φρουρά επί του Ρήνου (Watch On The Rhine, 1943)".
Staind

Oι Staind είναι ένα Αμερικάνικο ροκ συγκρότημα που σχηματίστηκε το 1995 στο Σπρίνγκφιλντ της Μασαχουσέτης. Για 16 χρόνια το συγκρότημα αποτελείται από τον τραγουδιστή και κιθαρίστα Άαρον Λιούις, τον κιθαρίστα Μάικ Μάσοκ, τον μπασίστα Τζόνι Έιπριλ και τον ντράμερ Τζον Βισόκι, ο οποίος όμως έφυγε το Μάιο του 2011.

Μέχρι σήμερα το συγκρότημα έχει ηχογραφήσει 6 άλμπουμ. Πρόσφατα ολοκλήρωσαν το έβδομο άλμπουμ τους που αναμένεται να κυκλοφορήσει το Σεπτέμβριο του 2011. Οι Staind έχουν πουλήσει πάνω από 15 εκατομμύρια δίσκους σε όλο τον κόσμο.
Ziggy Was

Οι Ziggy Was είναι alternative rock ελληνική μπάντα. Ξεκίνησαν το 1992 στη Θεσσαλονίκη έχοντας ιδρυτικά μέλη τους Πάνο Ρώσση (φωνή/κιθάρα), ο Λάμπρο Σαλτσίδη (μπάσο/φωνητικά) και Κώστα Καρκάλη (τύμπανα).

Ο ήχος του συγκροτήματος ήταν μια μίξη από funk, punk, hardcore και alternative rock στοιχεία.
Το 1992 κυκλοφόρησαν το πρώτο τους demo που τιτλοφορούταν "Oil Land". Κατόπιν υπέγραψαν στην "Lazy Dog Records", και δύο χρόνια αργότερα κυκλοφόρησαν τον πρώτο τους ολοκληρωμένο δίσκο με τίτλο "Here".

Το 1995 κυκλοφόρησαν το EP "Two Turns To One". Οι Ziggy Was για την προώθησή του δίσκου έκαναν πολλές συναυλίες ανά την Ελλάδα (κυρίως στην γενέτειρα τους Θεσσαλονίκη , και στην Αθήνα). Η επόμενη κυκλοφορία των Ziggy Was περιείχε το "Here" και το "Two Turns To One" μαζί , υπό τον τίτλο "Three Turns To One".

Το 1997 το συγκρότημα άλλαξε μορφή και έγινε τετραμελές, καθώς στο σχήμα προσχώρησε και ο Κώστας Παντέλης (κιθάρα/φωνητικά). Υπέγραψαν συμβόλαιο με την πολυεθνική "Virgin" και κυκλοφόρησαν τον επόμενό τους δίσκο, "Unicorn Pan", στο οποίο συμμετείχε και ο Γιάννης Αγγελάκας (Τρύπες) σε ένα τραγούδι ("Bugs").

Το συγκρότημα σταμάτησε τη δραστηριότητα του την ίδια χρονιά. Ο Κώστας Παντέλης συνέχισε στα συγκροτήματα Ξύλινα Σπαθιά και Big Sleep, ο Κώστας Καρκάλης στο συγκρότημα Napkin και ο Πάνος Ρώσσης δημιούργησε το σχήμα Purfer Fish.
Λοφέλντεν

thumb|Η φλαμουριά τού Φόλλμαρσχαουζεν
thumb|Το δημαρχείο
Το Λοφέλντεν (γερμ. "Lohfelden") είναι δήμος στο βόρειο τμήμα του κρατιδίου της Έσσης που συνορεύει νοτιοανατολικά στην πόλη Κάσσελ.
Λευτέρης Σπίνουλας

Ο Λευτέρης Σπίνουλας ήταν Έλληνας μουσικός, συνθέτης, μονωδός, μαέστρος και σκηνοθέτης της Εθνικής Λυρικής Σκηνής.
Νικολά Λεμπέγκ

Ο Νικολά Λεμπέγκ (γαλλ. Nicolas Lebègue (Le Bègue), περ. 1631 – 6 Ιουλίου 1702) ήταν Γάλλος συνθέτης, τσεμπαλίστας και οργανίστας της περιόδου του Μπαρόκ.
Γιαντ Βασσέμ

thumb|Η αιώνια φλόγα
thumb|Η αίθουσα τον ονομάτων
thumb|Ο κήπος των δίκαιων των εθνών
Το Γιαντ Βασσέμ (η Γιάντ Βασχέμ) είναι μουσείο και αναμνηστικός χώρος αφιερωμένος στο Ολοκαύτωμα. Επίσης ασχολείται επιστημονικά με την ιστορία του Ολοκαυτώματος. Ιδρύθηκε το 1953 στα Ιεροσόλυμα μετά από απόφαση της Κνεσέτ. Σήμερα το Γιαντ Βασσέμ έχει 2 εκατομμύρια επισκέπτες ετησίως.

Βρίσκεται στην δυτική περιοχή του Όρους Χερτζλ στην Ιερουσαλήμ. Το συγκρότημα Γιαντ Βασσέμ περιλαμβάνει το Μουσείο Ιστορίας του Ολοκαυτώματος, μνημεία, όπως το Μνημείο των Παιδιών και την Αίθουσα Μνήμης, το Μουσείο Τέχνης του Ολοκαυτώματος, γλυπτά, υπαίθρια αναμνηστικά μνημεία, όπως η κοιλάδα των Κοινοτήτων, μια συναγωγή, αρχεία, ένα ερευνητικό ινστιτούτο, βιβλιοθήκη, και ένα εκπαιδευτικό κέντρο: η Διεθνής Σχολή Σπουδών του Ολοκαυτώματος. Η είσοδος είναι ελεύθερη.

Οι Δίκαιοι των Εθνών τιμώνται με έναν κήπο αφιερωμένο στα ονόματά τους.
Gone Too Soon

Το Gone Too Soon είναι μπαλάντα του Μάικλ Τζάκσον. Γράφτηκε από τον Λάρρι Γκρόσσμαν και τον Μπαζ Κόχαν, με παραγωγό τον Τζάκσον και συμπαραγωγό τον Μπρους Σβήντεν για το όγδοο άλμπουμ του τραγουδιστή, "Dangerous" (1991). Το τραγούδι είχε μιξαριστεί από τον Σβήντεν, με ενορχήστρωση από τους Ντέιβιντ Πάιχ, Στηβ Πορκάρο, Μάικλ Μπόντικερ, Αμπραχάμ Λαμποριέλ και Παουλίνο Ντα Κόστα. Το "Gone Too Soon" γράφτηκε προς τιμή του Ράιαν Γουάιτ, ενός νεαρού από το Κόκομο της Ιντιάνα, ο οποίος αποβλήθηκε από το σχολείο λόγω HIV/AIDS.

Το τραγούδι κυκλοφόρησε στις 1 Δεκεμβρίου 1993, ως το ένατο και τελευταίο single από το άλμπουμ "Dangerous". Μετά την κυκλοφορία του - την Παγκόσμια Ημέρα του AIDS το 1993 - το "Gone Too Soon" είχε επιτυχία σε αρκετές χώρες όπως Γαλλία, Γερμανία, Κάτω Χώρες, Ελβετία και Ηνωμένο Βασίλειο. Το τραγούδι κυκλοφόρησε ως cassette single στις ΗΠΑ, και έχει hit στην Αφρική, όπου έφθασε στην 3η θέση. Το "Gone Too Soon" δεν ήταν σημαντική κριτική επιτυχία, και έλαβε ανάμεικτες απόψεις από τους μουσικούς κριτικούς.

Το "Gone Too Soon" προωθήθηκε με μουσικό βίντεο με διευθυντή τον Μπιλ ΝτιΚίκκο, το οποίο δείχνει σκηνές με τους Τζάκσον και Γουάιτ μαζί, καθώς και σκηνές από την κηδεία του νεαρού. Μια ζωντανή εκτέλεση του Τζάκσον στην εναρκτήρια εκδήλωση του Μπιλ Κλίντον επίσης προώθησε το κομμάτι και τη χρηματοδότηση των πασχόντων από το AIDS. Το "Gone Too Soon" έλαβε αργότερα περισσότερη δημοσιότητα, μετά τους θανάτους της Πριγκίπισσας Νταϊάνας και του Τζάκσον.
Άρης Βαρβαρούσης

Ο Άρης Βαρβαρούσης (Αριστοτέλης Βαρβαρούσης) είναι Έλληνας οδηγός αγώνων, γεννημένος στις 19 Ιανουαρίου του 1994 στην Φρανκφούρτη, Γερμανία. Ξεκίνησε με καρτ το 2004. Το 2011 ξεκίνησε για πρώτη φορά με αυτοκίνητο. Μαζί με την HTP Racing (ολλανδική ομάδα) ξεκίνησε να τρέχει στο ολλανδικό Renault Clio Cup. Εκεί κέρδισε στην κατηγορία Ολυμπία (Rookies και 30+), μόλις στο 3ο του αγώνα. Οι αγώνες του ολλανδικού Renault Clio Cup θα προβάλλονται από την ελεύθερη τηλεόραση Ολλανδίας.
thumb|Ο Άρης Βαρβαρούσης στο Assen το 2011
Κλάας Χέντρικσε

Ο Κλάας Χέντρικσε (Klaas Hendrikse), (1947 Γκρουτ Άμερς - 2018) είναι αθεϊστής κληρικός Προτεσταντικής εκκλησίας της Ολλανδίας. Είναι ο συγγραφέας του έργου "Πιστεύοντας σε έναν Θεό που δεν υπάρχει". Ο Χέντρικσε σπούδασε στο Wirtschaftsuniversität Nyenrode (1968–1970) και στο Πανεπιστήμιο πολιτείας του Μίτσιγκαν (Michigan State University) (1971–1972). Τράβηξε ευρέως την προσοχή του κοινού αναφέροντας ότι δεν είναι αναγκαίο να πιστεύει κανείς στην ύπαρξη του Θεού για να πιστεύει στον "Θεό".

Οι τοπικές εκκλησιαστικές αρχές της Ολλανδίας αναφέρεται ότι αποφάσισαν να μη λάβουν πειθαρχικά μέτρα ενάντια στον ιδιότυπο κληρικό, με την αιτιολογία ότι κάτι τέτοιο θα προκαλούσε πιθανώς παρατεταμένη συζήτηση για νοήματα λέξεων, παράγοντας εντέλει πολύ λίγη αποσαφήνιση επί του θέματος.
Remember the Time

Το Remember the Time είναι single του Μάικλ Τζάκσον, που ηχογραφήθηκε στο Hit Factory Miami. Το τραγούδι κυκλοφόρησε από την Epic Records στις 14 Ιανουαρίου 1992, ως το δεύτερο single από το άλμπουμ "Dangerous". Το κομμάτι γράφτηκε από τους Τέντι Ρίλεϊ, Μάικλ Τζάκσον και Μπέρναρντ Μπελ, με παραγωγούς τους Τζάκσον και Ρίλεϊ. Μουσικά, το τραγούδι είναι χορευτικό, με όργανα όπως πιάνο και κιθάρα. Οι στίχοι αφορούν το πως θυμάσαι να αγαπάς κάποιον. 

Το "Remember the Time" έλαβε γενικά θετικές κριτικές. Το τραγούδι ήταν εμπορικά επιτυχημένο, φθάνοντας έως την 3η θέση του "Billboard" Hot 100 και στην 1η θέση του "Billboard" R&B Singles Chart. Παγκοσμίως, το τραγούδι έφθασε στα top ten εννέα χωρών, φθάνοντας στην 1η θέση στη Νέα Ζηλανδία, καθώς και στη 2η θέση στην Ισπανία και στην 3η θέση στο Ηνωμένο Βασίλειο. Το τραγούδι έφθασε στο top twenty σε όλες τις μεγάλες περιοχές. Για το κομμάτι κυκλοφόρησε ένα εννιάλεπτο μουσικό βίντεο, με διευθυντή τον Τζων Σίνγκλτον. Η πλοκή του βίντεο διεξάγεται στην Αρχαία Αίγυπτο, και στο βίντεο συμμετέχουν αστέρες όπως Έντι Μάρφι, Iman, The Pharcyde και Μάτζικ Τζόνσον.
Σεμπάστιαν Φέτελ

Ο Σεμπάστιαν Φέτελ ("Sebastian Vettel", γερμανική προφορά: zeˈbasti̯an ˈfɛtəl)(γεν. στο Χεπενχάιμ της Γερμανίας στις 3 Ιουλίου του 1987) είναι Γερμανός πιλότος της Φόρμουλα Ένα και αγωνίζεται σήμερα με την Aston Martin. Είναι 4 φορές παγκόσμιος πρωταθλητής, καθώς κέρδισε τον παγκόσμιο τίτλο το 2010, το 2011, το 2012 και το 2013

Την πρώτη του χρονιά με την Red Bull το 2009 ολοκλήρωσε την αγωνιστική περίοδο ως ο νεότερος σε ηλικία πιλότος που κατετάγη δεύτερος στην βαθμολογία οδηγών, πίσω από τον Τζένσον Μπάτον της Brawn GP. Τον επόμενο χρόνο έγινε ο νεαρότερος πιλότος που κατέκτησε το παγκόσμιο πρωτάθλημα οδηγών. Την ίδια χρονιά συνετέλεσε στην πρώτη νίκη της στο παγκόσμιο πρωτάθλημα των κατασκευαστών, από κοινού με τον επίσης πιλότο της Red Bull, Μαρκ Γουέμπερ.
Τελικός Κυπέλλου Αγγλίας 2008

Ο Τελικός Κυπέλλου Αγγλίας 2008 διεξήχθη στις 17 Μαΐου στο Στάδιο Γουέμπλεϊ στο Λονδίνου μεταξύ της Πόρτσμουθ και της Κάρντιφ Σίτι. Ήταν ο 127ος τελικός της αρχαιότερης ποδοσφαιρικής διοργάνωσης στον κόσμο. Ο αγώνας έληξε με σκορ 1:0 υπέρ της Πόρτσμουθ η οποία κατέκτησε το τρόπαιο για δεύτερη φορά στην ιστορία της. Διαιτητής του αγώνα ήταν ο Μαικ Ντην.
Μαρίν Λε Πεν

Η Μαρίν Λε Πεν ("Marion Anne Perrine Le Pen", 5 Αυγούστου 1968) είναι Γαλλίδα πολιτικός, υποψήφια του γαλλικού ακροδεξιού κόμματος Εθνικού Μετώπου για τις προεδρικές εκλογές του 2017.
Γέφυρα Γκόλντεν Γκέιτ

Η Γέφυρα Γκόλντεν Γκέιτ (αγγλ. Golden Gate Bridge) είναι κρεμαστή γέφυρα που εκτείνεται στην «Golden Gate» (Χρυσή Πύλη), το άνοιγμα του κόλπου του Σαν Φρανσίσκο στον Ειρηνικό Ωκεανό. Ως μέρος και των δύο, της Διαδρομής 101 των ΗΠΑ και της Κρατικής Διαδρομής 1 της Καλιφόρνια, η δομή συνδέει την πόλη του Σαν Φρανσίσκο, το βόρειο άκρο της χερσονήσου του Σαν Φρανσίσκο με την κομητεία του Μαρίν. Η Γέφυρα Γκόλντεν Γκέιτ είχε τη μεγαλύτερη διάρκεια κατασκευής κρεμαστής γέφυρας στον κόσμο, όταν ολοκληρώθηκε το 1937, και έχει γίνει ένα από τα πιο διεθνώς αναγνωρισμένα σύμβολα του Σαν Φρανσίσκο, της Καλιφόρνιας και των Ηνωμένων Πολιτειών. Αποτελεί τη δεύτερη μεγαλύτερη κρεμαστή γέφυρα, κυρίως στα ανοίγματά της, στις Ηνωμένες Πολιτείες, μετά τη Γέφυρα Βερρατσάνο Νάροους στη Νέα Υόρκη.

Έχει χαρακτηριστεί ως ένα από τα σύγχρονα θαύματα του κόσμου από την Αμερικανική Εταιρεία Πολιτικών Μηχανικών.
Αεροδρόμιο Λονγκ Ταν

Το Αεροδρόμιο Λονγκ Ταν ("Sân bay quốc tế Long Thành") είναι ένα προς κατασκευή αεροδρόμιο στο Βιετνάμ, στην περιοχή του Λονγκ Ταν, επαρχία Ντονγκ Νάι, 40 χλμ βορειοανατολικά από το Χο Τσι Μιν (πόλη) στο νότιο Βιετνάμ. 

Η πρώτη φάση κατασκευής θα αρχίσει το 2015. Μετά την ολοκλήρωση της πρώτης φάσης, το αεροδρόμιο θα είναι σε θέση να εξυπηρετήσει 25 εκατομμύρια επιβάτες ετησίως. Η δεύτερη φάση θα ξεκινήσει από το 2020 με ένα τρίτο αεροδιάδρομο και ένα νέο τερματικό σταθμό, κατά συνέπεια η ικανότητα του αεροδρομίου θα αυξηθεί σε 50 εκατομμύρια επιβάτες ετησίως. Από το 2030, στην τρίτη φάση, το αεροδρόμιο θα έχει 4 διαδρόμους, 4 τερματικά και θα είναι σε θέση να εξυπηρετεί 100 εκατομμύρια επιβάτες ετησίως. Θα είναι ένα από τα μεγαλύτερα αεροδρόμια στην Ασία.

To Αεροδρόμιο Ταν Σον Νιάτ θα εξυπηρετεί εσωτερικούς επιβάτες από το 2020.


Κατηγορία:Αεροδρόμια στο Βιετνάμ
Οσμάν Νουρί Πασάς

Ο Οσμάν Νουρί Πασάς, (1832-1900), ο επιλεγόμενος και Γαζής (= νικηφόρος), ήταν Οθωμανός στρατιωτικός διοικητής που αναδείχθηκε στο βαθμό του στρατάρχη στην Οθωμανική Αυτοκρατορία. Έγινε ευρύτερα γνωστός για τα οχυρωματικά έργα και την ηρωική του υπεράσπιση της Πλεύνας κατά τον Ρωσοτουρκικό πόλεμο (1877-1878. Είχε επίσης συμμετάσχει στη Κρητική Επανάσταση (1866-1869).
Ελισάβετ και Έσσεξ

Το Ελισάβετ και Έσσεξ (αγγλ. The Private Lives Of Elizabeth And Essex) είναι ρομαντικό δράμα εποχής, βασισμένο στη θεατρική παράσταση του Μάξουελ Άντερσον με τίτλο "Βασίλισσα Ελισάβετ" που πραγματεύεται τη σχέση της βασίλισσας Ελισάβετ Α' της Αγγλίας με τον Ρόμπερτ Ντέβερω 2ο κόμη του Έσσεξ. Η κινηματογραφική μεταφορά του έργου του Άντερσον έχει ως πρωταγωνιστές τη Μπέτι Ντέιβις, τον Έρολ Φλιν και την Ολίβια Ντε Χάβιλαντ.
Škoda 742

Το Škoda 742, κατά τον επίσημο κωδικό του εργοστασίου για όλες τις εκδόσεις, ήταν ένα μικρομεσαίο οικογενειακό σεντάν αυτοκίνητο της κατηγορίας C, που παρήχθη από την τσεχική αυτοκινητοβιομηχανία Škoda Auto, από τον Αύγουστο του 1976 έως τον Ιανουάριο του 1990. Το μοντέλο κυκλοφόρησε σε πολλές διαφορετικές εκδόσεις, οι οποίες έφεραν τις εμπορικές ονομασίες Škoda 105, Škoda 120, Škoda 125, Škoda 130, Škoda 135 και Škoda 136, ανάλογα με τον κυβισμό και τον εξοπλισμό τους. Όλες είχαν τη διάταξη «κινητήρας πίσω, πίσω κίνηση» και υπήρξαν τα τελευταία οικογενειακά, μη σπορ, αυτοκίνητα με την συγκεκριμένη διάταξη. Συνολικά κατασκευάστηκαν 2.020.250 αντίτυπα σειράς 742, όλα σε εργοστάσια της σημερινής Τσεχίας και, πριν τις 1 Ιανουαρίου 1993, τμήμα της τότε ενιαίας Τσεχοσλοβακίας.

Αντικατέστησε τα Škoda 100 / 110 και αντικαταστάθηκε τον Αύγουστο του 1987 από το Škoda Favorit (κωδικός εργοστασίου: Type 781), το οποίο εισήγαγε τότε τη διάταξη «κινητήρας μπροστά, εμπρόσθια κίνηση», κοινώς «όλα εμπρός», τερματίζοντας το «όλα πίσω».
Σύμβαση του Άκκερμαν

Η Σύμβαση του Άκκερμαν, ή Συμφωνία του Άκκερμαν, ήταν μια διμερής συμφωνία – συνθήκη που συνομολογήθηκε μεταξύ της Ρωσικής και της Οθωμανικής Αυτοκρατορίας στις 7 Οκτωβρίου (ν.ημερ.) του 1826 στην παράλια πόλη Άκκερμαν της Βεσσαραβίας, παρά τις εκβολές του Δνείστερου, εξ ου και η ονομασία της.

Οι διαπραγματεύσεις στην Άκκερμαν ξεκίνησαν στις 1/13 Ιουλίου του 1826 μεταξύ των Ρώσων, Κόμη Βαρουτζόφ, και του πρέσβη κόμη Ριβοπιέρρο και των Οθωμανών απεσταλμένων Χαλέτ Εφέντη και Ιμπραήμ Εφέντη, εκπροσωπώντας αντίστοιχα τον Τσάρο Νικόλαο Α΄ και τον Σουλτάνο Μαχμούτ Β΄.
Μιχρί Μπελί

Ο Μιχρί Μπελί (Mihri Belli) (1916 – 16 Αυγούστου 2011) ήταν Τούρκος μαρξιστής πολιτικός και διανοούμενος, ο οποίος πολέμησε στον Ελληνικό Εμφύλιο με το Δημοκρατικό Στρατό (ήταν γνωστός ως "Καπετάν-Κεμάλ").
Ουεντσιουάν

Η Ουεντσιουάν (温泉, πινγίν: Wēnquán, Wade–Giles: Wen-ch'üan) είναι πόλη στη Λαϊκή Δημοκρατία της Κίνας. Ιδρύθηκε το 1955 στην επαρχία Τσινγκχάι βόρεια της οροσειράς Tangla. Σύμφωνα με το Bιβλίο των Ρεκόρ Γκίνες, η Ουεντσιουάν είχε το μεγαλύτερο υψόμετρο από κάθε άλλη πόλη, με ύψος 5,019 μέτρα πάνω από την επιφάνεια της θάλασσας, αν και το περιοδικό "National Geographic" δίνει τον τίτλο στην μεγαλύτερη πόλη την Λα Ρινκονάδα του Περού η οποία βρίσκεται σε ύψος 5.100 μ. πάνω από την επιφάνεια της θάλασσας.
Μεγάλη Σφίγγα της Γκίζας

thumb|right|350px|Η μεγάλη σφίγγα της Γκίζας
Η Μεγάλη Σφίγγα της Γκίζας (Κοπτικά: ⲫⲏⲗ ή ϩⲁⲣⲙⲁϣⲓ), συχνά αναφερόμενη απλώς ως η Σφίγγα, είναι άγαλμα, το οποίο απεικονίζει Σφίγγα (μυθολογικό πλάσμα με σώμα λιονταριού και κεφάλι ανθρώπου) σε καθήμενη στάση. Το άγαλμα αυτό βρίσκεται στο οροπέδιο της Γκίζα στην Αίγυπτο και μέσα στη διάσημη Νεκρόπολή της.

Με μήκος 73,5 μέτρων, πλάτος 6 μέτρων και ύψος 20,22 μέτρων, αποτελεί το μεγαλύτερο μονολιθικό άγαλμα στον κόσμο. Είναι επίσης το αρχαιότερο γνωστό άγαλμα μνημειακού τύπου και θεωρείται ότι κτίστηκε από τους αρχαίους Αιγύπτιους του Παλαιού Βασιλείου, κατά τη διάρκεια της βασιλείας του Φαραώ Χεφρήνου (2558 - 2532 π.Χ.).
Cadillac Brougham

Η Cadillac Brougham (Κάντιλακ Μπρουάμ) ήταν ένα τεράστιων διαστάσεων πολυτελές σεντάν αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Cadillac, από το 1986 έως τις 5 Ιουνίου 1992 και διατέθηκε μόνο στη Βόρεια Αμερική. Κατά τα έτη παραγωγής της, η Brougham ήταν η ναυαρχίδα της Cadillac και γενικότερα του ομίλου της General Motors, όπως επίσης και το μεγαλύτερο σε μήκος μοντέλο παραγωγής στις ΗΠΑ, καθώς το μήκος της ήταν 5,61 μέτρα. Αντικαταστάθηκε το καλοκαίρι του 1992 από την Cadillac Fleetwood.